CELEX: 32011R1150
Language: sl
Date: 2011-11-14 00:00:00
Title: Uredba Sveta (EU) št. 1150/2011 z dne 14. novembra 2011 o spremembah Uredbe (EU) št. 442/2011 o omejevalnih ukrepih glede na razmere v Siriji

15.11.2011   
            
            
               SL
            
            
               Uradni list Evropske unije
            
            
               L 296/1
            
         UREDBA SVETA (EU) št. 1150/2011
   z dne 14. novembra 2011
   o spremembah Uredbe (EU) št. 442/2011 o omejevalnih ukrepih glede na razmere v Siriji
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 215 Pogodbe,
   ob upoštevanju Sklepa Sveta 2011/273/SZVP o omejevalnih ukrepih proti Siriji (1),
   ob upoštevanju skupnega predloga visoke predstavnice Unije za zunanje zadeve in varnostno politiko ter Evropske komisije,
   ob upoštevanju naslednjega:
   
               (1)
            
            
               Svet je 9. maja 2011 z Uredbo (EU) št. 442/2011 (2) sprejel omejevalne ukrepe glede na razmere v Siriji.
            
         
               (2)
            
            
               Svet je 2. septembra 2011 z Uredbo (EU) 878/2011 (3) sprejel spremembe Uredbe (EU) št. 442/2011, zaradi dopolnitve ukrepov proti Siriji, vključno z dogovorjenimi merili za uvrstitev na seznam zaradi zamrznitve sredstev in gospodarskih virov ter prepovedjo nakupa, uvoza ali prevoza surove nafte iz Sirije. Svet je 23. septembra 2011 z Uredbo (EU) 950/2011 (4) sprejel spremembe Uredbe (EU) št. 442/2011, zaradi dodatnih dopolnitev ukrepov proti Siriji, vključno z ukrepom prepovedi naložb v sektor surove nafte, dodatnimi uvrstitvami na seznam ter prepovedjo dostave sirskih bankovcev in kovancev Centralni banki Sirije. Svet je 13. oktobra 2011 z Uredbo (EU) 1011/2011 (5) ponovno sprejel spremembe Uredbe (EU) št. 442/2011 zaradi dopolnitve seznama z uvrstitvijo dodatnega subjekta in uvedbe izjeme v omejenem obdobju za dovoljeno uporabo zamrznjenih sredstev, ki jih je ta subjekt naknadno prejel v zvezi s financiranjem trgovanja z osebami in subjekti, ki niso bili uvrščeni na seznam.
            
         
               (3)
            
            
               Glede na to, da vlada Sirije še naprej brutalno izvaja represijo in krši človekove pravice, je Svet dne 14. novembra 2011 sprejel Sklep 2011/735/SZVP o spremembah Sklepa 2011/273/SZVP o omejevalnih ukrepih proti Siriji (6) zaradi uvedbe dodatnega ukrepa, s katerim je Evropski investicijski banki prepovedano izvrševanje izplačil ali plačil na podlagi veljavnih posojilnih pogodb sklenjenih s Sirijo, ali v povezavi s temi pogodbami ter prekinitev izvjanja vseh veljavnih pogodb za storitve tehnične pomoči državnim projektom v Siriji.
            
         
               (4)
            
            
               Ta ukrep spada na področje uporabe Pogodbe o delovanju Evropske unije in za njegovo izvajanje je potreben regulativni ukrep na ravni Unije predvsem zato, da bi ga gospodarski subjekti v vseh državah članicah enotno uporabljali.
            
         
               (5)
            
            
               Razen tega so s Sklepom Sveta 2011/735/SZVP bile posodobljene informacije o osebi s seznama iz Priloge I k Sklepu 2011/273/SZVP.
            
         
               (6)
            
            
               Zato bi bilo treba ustrezno spremeniti Uredbo (EU) št. 442/2011.
            
         
               (7)
            
            
               Zaradi zagotovitve učinkovitosti ukrepov, bi morala ta uredba začeti veljati takoj –
            
         SPREJEL NASLEDNJO UREDBO:
   Člen 1
   V Uredbi (EU) št. 442/2011 se vstavi naslednji člen:
   
      "Člen 3d
      Evropska investicijska banka:
      
                  (a)
               
               
                  ne sme izvrševati izplačil ali plačil na podlagi veljavnih posojilnih pogodb ali v povezavi s temi pogodbami, sklenjenimi z državo Sirijo ali javnim organom države Sirije;
               
            
                  (b)
               
               
                  mora ustaviti izvajanje vseh veljavnih pogodb za storitve tehnične pomoči državnim projektom v Siriji, ki bi se sicer financirali na podlagi posojilnih pogodb iz točke (a) z namenom pridobivanja neposredne ali posredne koristi za državo Sirijo ali javni organ države Sirije.".
               
            
   Člen 2
   Besedilo Priloge II k Uredbi (EU) št. 442/2011 se spremeni v skladu z določbami iz priloge k tej uredbi.
   Člen 3
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. novembra 2011
      
         
            Za Svet
         
         
            Predsednica
         
         C. ASHTON
      
   
   
      (1)  UL L 121, 10.5.2011, str. 11.
   
      (2)  UL L 121, 10.5.2011, str. 1.
   
      (3)  UL L 228, 3.9. 2011, str. 1.
   
      (4)  UL L 247, 24.9.2011, str. 3.
   
      (5)  UL L 269, 14.10.2011, str. 18.
   
      (6)  Glej stran 53 tega Uradnega lista.
   
      PRILOGA
      Podatki o osebi Nizar AL-ASSAD iz Priloge II k Uredbi (EU) št. 442/2011, se nadomestijo z naslednjimi podatki:
      
         
                      
                  
                  
                     Ime
                  
                  
                     Podatki za ugotavljanje identitete
                  
                  
                     Razlogi
                  
                  
                     Datum uvrstitve na seznam
                  
               
                     „38.
                  
                  
                     Nizar Al-Assad
                     ()
                  
                  
                     bratranec Basharja Al-Assada; nekdanji vodja podjetja "Nizar Oilfield Supplies".
                  
                  
                     Tesen sodelavec ključnih vladnih uradnikov. Financira Šabiho na območju Latakije.
                  
                  
                     23.8.2011“